**ΠΡΟΛΟΓΟΣ (στ. 1-191)**

( για τη λειτουργία του προλόγου βλ. σελ.144)

**Α΄ ΣΚΗΝΗ (στ.1-82)**

**Τόπος και άνθρωποι**

Η Ελένη βρίσκεται στην Α\_ \_ \_ \_ \_ ο.  
Οι άρχοντες του τόπου είναι ο Π\_ \_ \_ \_ \_ ς, ο Θ\_ \_ \_ \_ \_ \_ \_ \_ \_ς ( =  
αυτός που σέβεται στη ζωή του τους θεούς σύµφωνα µε την ετυµολογία της λέξης: θεός + κλύω = ακούω ή αυτός που έγινε ονοµαστός από θεϊκή εύνοια σύµφωνα µε την ετυµολογία: θεός + κλύμενος = διάσηµος) και η Θ\_ \_ \_ \_η( = αυτή που καταλαβαίνει τα θεία/ θεὸς + νοῦς).

**Ταυτότητα της ηρωίδας**

Η ηρωίδα αυτοπαρουσιάζεται (στ. 25 Ελένη τ΄όνομά μου). Πατρίδα της είναι η……………….., πατέρας της ο……………………., αλλά σύμφωνα με το μύθο πατέρας της είναι ο………………., και μητέρα της η…………………………….

**Τα βάσανα της Ελένης στο παρελθόν (προϊστορία δράματος)**

Οι τρεις θεές, η Α\_ \_ \_ \_ \_ \_η, η Ή\_α και η Α\_ \_ \_ά ζήτησαν από τον Πάρη να δώσει το μήλο της έριδας στην πιο όμορφη. Η Αφροδίτη όμως έταξε την Ελένη στον Πάρη κι έτσι κέρδισε το βραβείο. Οργισμένη η Ήρα έφτιαξε το είδωλο της Ελένης και το έδωσε στον Πάρη, ενώ διέταξε τον Ερμή να στείλει την πραγματική Ελένη στην Αίγυπτο και να τη θέσει υπό την προστασία του Πρωτέα.

**Τα βάσανα της Ελένης στο παρόν**

Η Ελένη λοιπόν τώρα βρίσκεται στην Αίγυπτο. Όλοι τη μισούν και την καταριούνται, γιατί τη θεωρούν υπαίτια για τον τρωικό πόλεμο. Άντεξε τα δεινά της έχοντας μοναδική ελπίδα την υπόσχεση του Ερμή ότι θα αποκατασταθεί η αλήθεια και ότι η Ελένη θα επιστρέψει στη Σπάρτη μαζί με τον άντρα της. Τώρα απειλείται από το Θεοκλύμενο, ο οποίος θέλει να την παντρευτεί παρά τη θέλησή της και για να τον αποφύγει έχει καταφύγει ως ικέτιδα στον τάφο του Πρωτέα που θεωρείται ιερός χώρος και της εξασφαλίζει άσυλο.

**Στοιχεία όψης ( βλ. σελ.144)**

Το ίδιο το κείμενο ενσωματώνει πληροφορίες για τη σκηνογραφία (σκηνικό), την ενδυματολογία (σκευή= ενδύματα, αντικείμενα που κρατούν οι ήρωες, όπως όπλα, σύμβολα εξουσίας κ.ά.), τον τρόπο με τον οποίο υποκρίνονται οι ηθοποιοί, κινήσεις, χειρονομίες.  
Στην Ελένη το σκηνικό είναι το α\_ \_ \_ \_ \_ο του Π\_ \_ \_ \_α και ο τ\_ \_ \_ς του Πρωτέα.

**Μορφή και λειτουργία α΄ μέρους προλόγου**

Βρισκόμαστε στο πρώτο μέρος του Προλόγου. Ο Πρόλογος  αποτελεί ένα, το πρώτο, από τα κατὰ ποσὸν μέρη της τραγωδίας και εισάγει το θεατή στο έργο.Το πρώτο μέρος του προλόγου έχει μονολογική/ αφηγηματική μορφή.  
Ο εκτενής αυτός μονόλογος (αν και στατικός και αντιθεατρικός, εφόσον χαρακτηριστικό γνώρισμα κάθε θεατρικού έργου είναι η δράση και όχι η απαγγελία) έχει την προφανώς ευδιάκριτη λειτουργία να παράσχει πληροφορίες για τον τόπο , τα πρόσωπα και την προϊστορία της δράσης.

**Παραδοσιακή και καινή Ελένη**

Ο Ευριπίδης μέσα στο κλίμα αμφισφήτησης των παραδοσιακών αξιών από τους σοφιστές παρουσιάζει την Ελένη διαφορετική από την Ελένη της παράδοσης. Ο Ευριπίδης συνηθίζει να τροποποιεί το μύθο και να διαχειρίζεται τη μυθική παράδοση όπως τον εξυπηρετεί καλύτερα στην κατασκευή της δικής του ιστορίας (**καινοτομία του Ευριπίδη**).

|  |  |
| --- | --- |
| **Παραδοσιακή Ελένη** | **Καινή Ελένη** |
| 1. Είναι στην Τροία με τον Πάρη με τη θέλησή της. | 1.Είναι στην Αίγυπτο παρά τη θέλησή της. Στην Τροία είναι το είδωλό της. |
| 2. Είναι άπιστη. | 2. Είναι πιστή στον Μενέλαο. |
| 3. Είναι υπαίτια για τον τρωικό πόλεμο | 3. Δεν ευθύνεται για τον τρωικό πόλεμο. |
| 4. Καυχιέται για την ομορφιά της | 4. Δει4  4. Δεν καυχιέται για την ομορφιά της, αλλά την θεωρεί πηγή δυστυχίας. |

Άλλα χωρία του κειμένου στα οποία εντοπίζεται **αυτή η καινοτομία**:  
**Στ. 4:** Στον Όµηρο ο Πρωτέας ήταν θαλάσσια θεότητα. O Eυριπίδης όµως τροποποιεί στο σηµείο αυτό το µύθο και τον παρουσιάζει ως θνητό βασιλιά.  
**Στ. 25:** H Ελένη, και µέσα από τα λόγια της ο Eυριπίδης, αµφισβητεί τη µυθολογική παράδοση σχετικά µε την καταγωγή της.

**Είναι – Φαίνεσθαι / Αλήθεια- Ψεύδος/ Γνώση -Άγνοια**

Ένας από τους βασικούς άξονες, στον οποίο στηρίζεται η Ελένη, σχετίζεται με την **αντίθεση είναι vs φαίνεσθαι**. Τίποτε δεν είναι όπως φαίνεται και οι ήρωες βρίσκονται σε άγνοια και σε πλάνη. Βασική και άμεση συνέπεια της αντίθεσης αυτής είναι η ύπαρξη της **τραγικής ειρωνείας** (βλ. σελ. 144) που σχετίζεται με το παιχνίδι ανάμεσα στη γνώση και στην άγνοια. «Από φιλοσοφική άποψη υπάρχει εδώ μια άλλη όψη της σοφιστικής επίδρασης. Ο Πρωταγόρας πίστευε ότι τα πράγματα είναι για τον καθένα αυτά που φαίνονται πως είναι. Δεν πίστευε ότι ο άνθρωπος μπορεί ποτέ να υπερβεί το πεδίο των υποκειμενικών εντυπώσεων» (Z.D.Romilly). Οι σοφιστές έθεταν ερωτήματα όπως : υπάρχει μία και μόνη αλήθεια; Μπορούμε να τη γνωρίσουμε;  
«Ο προβληματισμός λοιπόν που συνίσταται στην αντιπαράθεση φαινομενικού και πραγματικότητας είναι ουσιώδες μέρος της σκέψης του Ευριπίδη, ο οποίος συνηθίζει να τονίζει την αντίθεση μεταξύ αυτού που φαίνεται και αυτού που είναι, μεταξύ των πραγματικών φίλων και αυτών που διατείνονται ότι είναι φίλοι, μεταξύ της «ετικέτας» που δίνεται στους ανθρώπους – απλές λέξεις – και της πραγματικής τους φύσης» (Z.D.Romilly) .

|  |  |
| --- | --- |
| **ΕΙΝΑΙ** | **ΦΑΙΝΕΣΘΑΙ** |
| 1. Η πραγματική Ελένη βρίσκεται στην Αίγυπτο. | 1.Η Ελένη ως είδωλο, όνομα, ίσκιος βρίσκεται στην Τροία με θεϊκή παρέμβαση. |
| 1. Παραμένει πιστή στο Μενέλαο. | 2. Είναι άπιστη. |
| 1. Δυσφημίζεται χωρίς να ευθύνεται για τον Τρωικό πόλεμο και είναι ένα απλό πιόνι στα σχέδια της Ήρας και του Δία. | 3. Ευθύνεται για τον Τρωικό πόλεμο. |
|  |  |

**Τραγικότητα της ηρωίδας /Έλεος και Φόβος**

Η Ελένη πάσχει και υποφέρει, γιατί έτσι όρισαν οι θεοί. Υπόκειται σε δοκιμασίες και εμπλέκεται σε περιπέτειες. Κατηγορείται και διασύρεται άδικα, χωρίς να φταίει η ίδια. Πιέζεται να παντρευτεί παρά τη θέλησή της το Θεοκλύμενο. Απότομη μεταστροφή της τύχης της: από την ευτυχία στη δυστυχία. Είναι πιόνι στα σχέδια των θεών, δεν ελέγχει τη μοίρα της, η ζωή της καθορίζεται από υπέρτερες δυνάμεις.

Όλες αυτές οι συμφορές την κάνουν **τραγική ηρωίδα**.  
Ο θεατής βλέποντας την ηρωίδα να υποφέρει αισθάνεται **έ\_ \_ο** ( = **συμπόνια**, **πόνος** και **οίκτος** για τον ήρωα/την ηρωίδα που υποφέρει.) και **φ\_ \_ο**( φοβάται για την τύχη του ήρωα/ της ηρωίδας, αλλά και για τον ίδιο, γιατί σκέφτεται ότι θα μπορούσε να βρεθεί στην ίδια θέση με τους ήρωες του έργου, δηλαδή να αλλάξει απότομα η τύχη του και να περάσει από την ευτυχία στη δυστυχία, να μην έχει τον έλεγχο της ζωής του, να αδικηθεί χωρίς να φταίει).

**Πόλεμος – αντιπολεμικό μήνυμα**

Το θέμα του πολέμου θίγεται σε ολόκληρο το έργο. Εδώ γίνονται αναφορές στα μυθολογικά αίτια, στις απώλειες και στη ματαιότητα του πολέμου. Οι αναφορές αυτές παραπέμπουν στο ιστορικό πλαίσιο του έργου (Πελοποννησιακός πόλεμος και Σικελική εκστρατεία και καταστροφή).  
Μυθολογικά αίτια του τρωικού πολέμου: 1).………………………………….  
2)……………………………………………………………………………….  
**Συνέπειες πολέμου** (στίχοι: 62-64): Χάθηκαν αμέτρητες ψυχές στην Τροία.

**Β΄ ΣΚΗΝΗ (στ.83-191)**  
  
**Η είσοδος του Τεύκρου – η ταυτότητά του**

(Τεύκρος: ένας ήρωας του τρωικού πολέμου, ξακουστός τοξότης)

Ο Τεύκρος μόλις αντικρίζει την Ελένη ξαφνιάζεται και απορεί. Οργισμένος αποκαλεί την Ελένη π\_ \_ \_ \_ \_ \_ \_ \_η και κ\_ \_ \_ \_ \_ \_α, γιατί τη θεωρεί υπαίτια για τις συμφορές του ίδιου και όλων των Αχαιών. Το μίσος του είναι τόσο μεγάλο που όχι μόνο την καταριέται, αλλά της λέει ότι, αν δε σεβόταν την ξένη χώρα και τους κατοίκους της, θα τη σκότωνε με το τόξο του.

Ο Τεύκρος απαντώντας στις ερωτήσεις της Ελένης αυτοπαρουσιάζεται. Μας πληροφορεί για το όνομά του, τον πατέρα του (Τ……………………..), την πατρίδα του (Σ………………………….) και για το λόγο που βρίσκεται στην Αίγυπτο .

**Οι πληροφορίες του Τεύκρου** (για την Τροία, τους Έλληνες, την Ελένη και την οικογένειά της)  
  
Η Τροία κυριεύθηκε και κάηκε από τους Έλληνες. Ο τρωικός πόλεμος κράτησε δέκα χρόνια και έχουν περάσει άλλα επτά χρόνια από την άλωση της Τροίας. Ο πόλεμος αυτός έφερε μεγάλες συμφορές στους Έλληνες. Ο Μενέλαος πήρε μαζί του την Ελένη σέρνοντάς την από τα μαλλιά, αλλά μια μεγάλη φουρτούνα τον χώρισε από τους συντρόφους του και από τότε όλοι στην Ελλάδα τον θεωρούν νεκρό. Η μάνα της Ελένης απαγχονίστηκε από τη ντροπή της για την Ελένη (επινόηση του Ευριπίδη η αυτοκτονία της Λήδας), ενώ για τα αδέλφια της υπάρχουν δύο φήμες: σύμφωνα με το μύθο έγιναν αστέρια και θεοί, ενώ σύμφωνα με την άλλη εκδοχή σκοτώθηκαν για την αδελφή τους.

**Ο σκοπός του ταξιδιού του Τεύκρου – η αποχώρησή του**

Ο Τεύκρος έχει έρθει στην Αίγυπτο, αφού τον έδιωξε ο πατέρας του, επειδή τον θεώρησε υπεύθυνο για τον θάνατο του Αίαντα, για να πάρει μαντεία από τη Θεονόη πώς να ταξιδέψει με καλό άνεμο, για να φτάσει στην Κύπρο και να ιδρύσει εκεί μια νέα πόλη, τη Σαλαμίνα, τιμώντας έτσι την πατρίδα του.  
Η Ελένη του λέει να φύγει γρήγορα από την Αίγυπτο, για να μην τον δει ο Θεοκλύμενος και τον σκοτώσει.

**Στοιχεία όψης**Σκηνικό: Στ. 83-86 Το ανάκτορο του Πρωτέα,το οποίο είναι πλούσιο και επιβλητικό, όπως φαίνεται από τις στοές και τους ωραίους θριγκούς  
  
Σκευή: Στ. 94 Το τ\_ \_ο και το β\_ \_ \_ς του Τεύκρου.

Σκηνοθετικές οδηγίες (κινήσεις, χειρονομίες):  
 Στ. 83-86 : κοιτάζει με θαυμασμό το παλάτι  
Στ. 87: επιφώνημα έκπληξης, όταν βλέπει την Ελένη  
Στ. 94: δείχνει το τόξο, βγάζει το βέλος από τη φαρέτρα

**Μορφή και λειτουργία β΄ μέρους προλόγου**

Η β΄σκηνή του προλόγου έχει διαλογική μορφή. Με τη μορφή σύντομων διαλόγων ή στιχομυθίας (βλ. σελ.144) ο Τεύκρος δίνει πληροφορίες στην Ελένη για την ταυτότητά του, για την πατρίδα του και την καταγωγή του, για τον πατέρα του , για την Τροία, τους Έλληνες, την Ελένη και τον Μενέλαο, την οικογένεια της Ελένης και για το λόγο που βρίσκεται στην Αίγυπτο. Μέσα από τη στιχομυθία οι ήρωες εκφράζουν τις απόψεις και τα συναισθήματά τους και διαφαίνεται και ο χαρακτήρας τους. Φαίνεται η οργή και το μίσος του Τεύκρου για την Ελένη, η στενοχώρια και η δυστυχία του, αφού βρίσκεται μακριά από την πατρίδα του και κατηγορείται άδικα και η αγωνία, ο πόνος, η δυστυχία, η τραγικότητα, αλλά και η καλοσύνη της Ελένης.

**Τραγική ειρωνεία στο διάλογο Ελένης – Τεύκρου**Σε όλη τη Β΄ σκηνή υπάρχει τραγική ειρωνεία, καθώς ο Τεύκρος αγνοεί ότι έχει μπροστά του την Ελένη, ενώ εμείς το γνωρίζουμε.

**………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………**

**Σε ποια σημεία φαίνεται η τραγικότητα της ηρωίδας και ποιά είναι τα συναισθήματα των θεατών;**………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Κοινά στοιχεία στη ζωή της Ελένης και του Τεύκρου:**

1. Η μοίρα τους καθορίστηκε από μια κρίση (περί της καλλίστης η Ελένη -όπλα Αχιλλέα ο Τεύκρος) και η ιστορία τους εκτυλίσσεται γύρω από τον ίδιο πόλεμο (Τρωικός).

2. Ο Τεύκρος είναι μισητός από τον πατέρα του και η Ελένη από Έλληνες και Τρώες.

3. Ο Τεύκρος κατηγορείται άδικα από τον πατέρα του για την αυτοκτονία του αδελφού του, Αίαντα, ενώ η Ελένη θεωρείται άδικα υπεύθυνη για τον Τρωικό πόλεμο.

4. Είναι και οι δύο Έλληνες, θύματα του πολέμου και εξορισμένοι, μακριά από την πατρίδα τους και την οικογένειά τους (ο ένας στην Κύπρο ή άλλη στην Αίγυπτο)

5. Η τύχη τους έχει καθοριστεί από υπέρτερες δυνάμεις.

**Γιατί ο ποιητής επιλέγει τον Τεύκρο;**

1. Είναι Έλληνας και φημισμένος ήρωας του τρωικού πολέμου, επομένως και αξιόπιστο πρόσωπο, και δίνει πληροφορίες που συμπληρώνουν την προϊστορία της δράσης ( τι έγινε στην Τροία, τι συνέβη στους Έλληνες , στο Μενέλαο, στην Ελένη και στην οικογένειά της όλα αυτά τα χρόνια που η Ελένη είναι στην Αίγυπτο).
2. Έχει κοινή μοίρα με την Ελένη.
3. Ο Τεύκρος είναι το κατάλληλο πρόσωπο για να περάσει ο Ευριπίδης το αντιπολεμικό του μήνυμα.
4. Επίσης επελέγη ο Τεύκρος, μυθικός πρόγονος του βασιλιά της Κύπρου Ευαγόρα, γιατί ο ποιητής ήθελε να θυμίσει στους Αθηναίους έναν παλιό φίλο και σύμμαχο και να τους εμψυχώσει μετά την καταστροφή που υπέστησαν στη Σικελική εκστρατεία.

**Αντιπολεμικό μήνυμα :***Την κούρσεψα, µα πάω κι εγώ χαµένος*, αναφωνεί ο Τεύκρος, ένας από τους πολεµιστές/νικητές του Tρωικού πολέµου, παρουσιάζοντας έτσι τον πόλεµο όχι στην ηρωική-επική του διάσταση αλλά ως αιτία συµφορών. Ο Τεύκρος είναι νικητής, αλλά και ηττημένος, αφού είναι εξόριστος, ανέστιος, μακριά από την πατρίδα του και την οικογένειά του και ο πατέρας του τον θεωρεί υπεύθυνο για το θάνατο του αδελφού του, Αίαντα.

**Ήθος ηρώων** (βλ. σελ.143: Ένα από τα κατά ποιόν μέρη της τραγωδίας, σύμφωνα με τον Αριστοτέλη· **ο χαρακτήρας** και η στάση ζωής των ηρώων, όπως εκδηλώνεται με τους λόγους, τις πράξεις και τις επιλογές τους).

**Τεύκρος:** σπουδαίος τοξότης, γενναίος πολεμιστής, αίσθημα αξιοπρέπειας, αποδέχτηκε την ευθύνη και την ποινή του. Ακόμα παρουσιάζεται παρορμητικός (παρασύρεται από τα αισθήματα του και οδηγείται σε βίαιες συμπεριφορές), επιθετικός, απειλεί την Ελένη, στη συνέχεια ζητάει συγγνώμη, απολογείται για τη στάση του, εύπιστος και ως ένα βαθμό αφελής (δεν προβληματίστηκε από την παρουσία μιας τόσο όμορφης γυναίκας, εύκολα υιοθετεί την ιδέα της ομοιότητας και η βεβαιότητα του δεν κλονίζεται ούτε από τους υπαινιγμούς της Ελένης), ευγνώμων στο τέλος για την καλοσύνη της.

**Ελένη:** ήρεμη, ευγενική, διπλωμάτισσα, ξέρει να ελίσσεται, αποκρύπτει την ταυτότητά της, ευφυής, θέτει έντεχνα ερωτήσεις και φτάνει στην αλήθεια. Υποφέρει, απελπίζεται με τη σκέψη ότι ο άντρας της είναι νεκρός (χάνεται και η δική της ελπίδα επιστροφής), με την ιδέα ότι η μητέρα της πέθανε εξαιτίας της από ντροπή. Τέλος ανησυχεί για τα δυο αδέλφια της, εντείνεται η τραγικότητά της.